เป็นคีลอยด์ที่หู นัดผ่าตัดอีกสองเดือน อีกสองเดือนระหว่างนี้เกรงว่าจะเพิ่มขนาดอีก อยากทราบว่าถ้าเพิ่มขนาดจะเพิ่มเยอะแค่ไหน ควรเลื่อนนัดภายในเดือนนี้มั้ย กลัวจะกินพื้นที่หูมากขึ้น.
สวัสดีค่ะ แผลเป็นชนิดคีลอยด์ (keloid) เกิดจากร่างกายมีการซ่อมแซมของชั้นผิวหนังที่มากผิดปกติ แผลจะนูนออกมาจากขอบแผลเดิมค่อนข้างมาก มักจะเกิดในผู้ที่มีผิวสีเข้ม หรือมีประวัติทางพันธุกรรม คือ มีประวัติการเกิดคีลอยด์ในพ่อหรือแม่ ตำแหน่งที่เกิดได้บ่อย ได้แก่ หัวไหล่ ติ่งหูและกลางหน้าอกหากเพิ่งเป็นไม่นาน มักจะคลำได้ค่อนข้างนิ่ม และอาจโตขึ้นได้อีก แต่ก็จะเป็นไปอย่างช้าๆ โดยภายในช่วง 2 เดือนที่นัดไปผ่าตัดนี้ ไม่น่าจะโตขึ้นมาก คือไม่น่าเกินเท่าหนึ่งของที่มีอยู่เดิม ดังนั้น สามารถรอกำหนดนัดผ่าตัดเดิมได้ ไม่ได้จำเป็นต้องทำเร่งด่วนค่ะแต่หากเป็นนานแล้ว ก้อนมักแข็ง และมักมีอาการคันร่วมด้วย และจะไม่ได้โตขึ้นไปจากเดิมอีก ดังนั้น จึงสามารถรอตามกำหนดนัดอีก 2 เดือนได้ค่ะ